ആലപ്പുഴയിലെ പാലങ്ങളുടെ നിര്മാണം ഉടന് പൂര്ത്തിയാക്കുമെന്ന് മന്ത്രി ആലപ്പുഴ: ആലപ്പുഴ നഗരത്തിലെ പ്രധാന നിര്മ്മാണ പ്രവര്ത്തനങ്ങളായ ജില്ലാ കോടതി പാലത്തിന്റെയും നെഹ്രുട്രോഫി പുന്നമട പാലത്തിന്റെയും നിര്മ്മാണത്തിലെ മെല്ലെപ്പോക്ക് പി.പി. ചിത്തരഞ്ജന് എംഎല്എ നിയമസഭയില് ഉന്നയിച്ചു. പുന്നമടയേയും നെഹ്റുട്രോഫി വാര്ഡിനേയും തമ്മില് ബന്ധിപ്പിക്കുന്ന പാലം ടൂറിസം മേഖലയ്ക്ക് ഗുണകരമാണെന്നും നിര്മാണ പ്രവര്ത്തനങ്ങള് വേഗത്തിലാക്കുന്ന വിഷയത്തില് മന്ത്രിയുടെ അടിയന്തര ഇടപെടല് വേണമെന്നും എം.എല്.എ സഭയില് ആവശ്യപ്പെട്ടു. ജില്ലാ കോടതി പാലത്തിന്റെ നിര്മ്മാണം ആലപ്പുഴ മണ്ഡലത്തെ മാത്രം ബാധിക്കുന്ന വിഷയമല്ലെന്നും തൊട്ടടുത്ത മണ്ഡലത്തെ കൂടി ബന്ധപ്പെട്ട കാര്യമാണെന്നും പാലങ്ങളുടെ നിര്മാണ പദ്ധതി 120.52 കോടി രൂപ ചിലവ് വരുന്നതാനെന്നും പൊതുമരാമത്ത് മന്ത്രി അഡ്വ. പി.എ മുഹമ്മദ് റിയാസ് നിയമസഭയെ അറിയിച്ചു.ജില്ലാ കോടതി പാലത്തിന്റെ നിര്മ്മാണം കിഫ്ബി പദ്ധതിയില് ഉള്പ്പെടുത്തിയതാണ്. സ്ഥലമേറ്റെടുക്കല് അന്തിമഘട്ടത്തിലാണെന്നും സ്ഥലമെടുപ്പ് പൂര്ത്തിയായ ഉടന് നിര്മ്മാണ പ്രവര്ത്തനങ്ങള് ആരംഭിക്കുമെന്നും മന്ത്രി മറുപടി നല്കി.പുന്നമട നെഹ്റു ട്രോഫി പാലത്തിന്റെ സ്ഥലമേറ്റെടുക്കല് പുരോഗമിക്കുകയാണെന്നും സ്ഥലത്തിന്റെയും ഏറ്റെടുക്കേണ്ട കെട്ടിടങ്ങളുടെയും മൂല്യനിര്ണയം നടക്കുകയാണെന്നും അവ പൂര്ത്തിയായാല് ഉടന് പാലത്തിന്റെ നിര്മ്മാണവും തുടങ്ങുമെന്നും പൊതുമരാമത്ത് വകുപ്പ് മന്ത്രി സഭയെ അറിയിച്ചു.